***2. Petrova 1,21 „Veď proroctvo nikdy nepovstalo z vôle človeka, ale ľudia poslaní Bohom hovorili z  vnuknutia Ducha Svätého.“***

Boh má záujem komunikovať s človekom. Okrem modlitby máme ďalší komunikačný nástroj – Bibliu, Božie Slovo. Ježiš často citoval zo Starého Zákona, každým slovom i činom potvrdzoval a napĺňal autoritu Božieho Slova. Nikdy ho nespochybnil, ani nezľahčil, naopak, vo chvíľach pokušenia, ťažkostí a skúšok počujeme z Jeho úst: „Napísané je...“

**BIBLIA**

* štandardne obsahuje 66 kníh
* 39 kníh Starého zákona
* 27 kníh Nového zákona
* bola napísaná v priebehu 1 600 rokov

Medzi objavené tzv. Kumránske zvitky z roku 1947 patrí zvitok Izaiášov a ďalšie fragmenty, ktoré sa ukázali byť oveľa staršie ako všetky doposiaľ známe biblické rukopisy. Izaiášov zvitok pochádzal z roku 125 pred Kristom a dôslednou prácou archeológov a biblistov bolo preukázané, že v priebehu viac ako tisíc rokov boli starozákonné zvitky veľmi starostlivo a neuveriteľne presne opisované.

**Biblické texty:**

**2. Petrova 1,21** „Veď proroctvo nikdy nepovstalo z vôle človeka, ale ľudia poslaní Bohom hovorili z vnuknutia Ducha Svätého.“

**2. Timoteovi 3,16–17** „Celé Písmo je Bohom vnuknuté a užitočné na učenie, karhanie, nápravu a výchovu v spravodlivosti, aby Boží človek bol dokonalý a pripravený na každé dobré dielo.“

**Amos 3,7** „Veru neurobí Pán, Hospodin, nič bez toho, aby nezjavil svoj zámer svojim služobníkom, prorokom.“

**Žalm 119,160** „Podstatou tvojho slova je pravda, tvoje spravodlivé rozhodnutia sú večné.“

**Izaiáš 45,19** „... Ja som Hospodin. Hovorím, čo je správne, oznamujem, čo je pravdivé.“

**Izaiáš 40,8** „Tráva uschne, kvet zvädne, ale slovo nášho Boha pretrvá naveky.“

**Ján 5,39** „Skúmate Písma, lebo si myslíte, že v nich máte večný život, a práve ony svedčia o mne.“

**Lukáš 24,44** „…Toto sú moje slová, ktoré som vám povedal, kým som bol ešte s vami: Musí sa vyplniť všetko, čo je o mne napísané v Mojžišovom zákone, Prorokoch a Žalmoch.“

**Ján 8,32** „Poznáte pravdu a pravda vás vyslobodí.“

**Ján 17,17** „Posväť ich v pravde; tvoje slovo je pravda!"